تسبب قرار وزارة الخارجية بإلغاء الحركة الانتقالية للسنة الجارية بالنسبة للموظفين في البعثات الدبلوماسية والمراكز القنصلية برسم سنة 2020، في غضب كبير لدى القناصلة لي حسو بـ”الحكرة” مقارنة مع الموظفين. وثيقة حصلت عليها “كود” مؤرخة بتاريخ 19 ماي 2020، فيها دورية تنظيم الحركة الانتقالية لسنة 2020، كاتقول :”تماشيا مع السياق العالمي والوطني المتأثر بتداعيات انتشار كورونا، تقرر إلغاء الحركة الانتقالية الجارية 2020 بالنسبة للموظفين، وذلك ضمانا للسير العادي لمختلف البعثات الدبلوماسية والمراكز القنصلية للمملكة بالخارج، وكذا من أجل ضمان الظروف المواتية للاستقرار المهني والعائلي للموظفين المعنيين بالحركة الانتقالية، خصوصا فيما يتعلق بوضعية تمدرس أبنائهم سواء في المغرب أو في الخارج”. الوثيقة اللي وقعها مدير مديرية الموارد البشرية فيها كذلك٬ انو خلال هذه السنة غادي تقتصر على إجراء بعض الانتقالات الضرورية والمحدودة، حين تتوفر الظروف الدولية الملائمة لذلك، لتعزيز البعثات الدبلوماسية والمراكز القنصلية لي كتعاني من النقص الحاد فالموارد البشرية، وتخفيض هاد الموارد بالنسبة لتلك التي تعرف فائض فالموارد البشرية. نفس الوثيقة فيها ان الحركة الانتقالية الخاصة بالقناصلة العامو غاتكون نتائجها ابتداء ن فاتح شتنبر 2020 على حسب وضعية كل بلد من بلدان الاعتماد. دبا بوريطة استنثى القناصلة، هادشي ماشي غير يقلقهم ويفقصهم. راه صطاهم٬ شي وحدين كيتساءلو :”واش هاد السياق العالمي كيأثر غير علي الموظفين وحنا اللا. واش هاد الاستقرار العائلي خاص غير بيهم. حنا ما عندناش ولاد ولا عائلات؟ ايلى جا هاد الانتقال ومشينا لبلاصة اخرى راه ولادنا اللي غاديين يتضررو. حنا غاديين نضررو معاهم” القرار جاء فيه بلي الاجراءات الادارية لتسوية الموظفين المعنيين بالالتحاق بالادارة المركزية، بما في ذلك الاجراءات الاستثنائية التي ستمكن من تسوية الوضعية الادارية والمالية للذين ستتجاوز مدة عملهم لخمس سنوات بنفس المركز أو مدة ثمان سنوات متتالية بالخارج، هذا وسيتم الرجوع إلى تنزيل الاجراءات العادية للحركة الانتقالية ابتداء من السنة المقبلة 2021. دابا واش هادا بعقلو هاد وزير الخارجية ناصر بوريطة مول هاد لفعايل. راه وضع استثنائي خاصو ياخد بعين الاعتبار كاع رجالات الخارجية. حاجة اخرى تزاد فالتخربيق اللي كيديرو هاد الوزير فتدبير هاد المرة البيت الداخلي لوزارتو وهو كان كاتب عام وكيعرف هاد الشي مزيان ماشي جاي من بلاصة اخرى هاد القناصلة تسخسخو وتشوهو فبعض الحالات مع هاداك التدبير الكارثي اللي دارتو وزارتو فقضية مغاربة حصلو برا٬ جازاهم بهاد القرار اللي كيزيد يضربهم ويسخسخهم وكيرفص هاد المرة وليداتهم ويقدر يؤثر بزاف عليهم 
بعد ما خلى القناصلة يواجهو لمغاربة اللي حصلو برا: بوريطة كرفص عائلاتهم بهاد القرار الغريب: الموظفين ما عندهم حركة انتقالية باش يبقى الاستقرار العائلي والقناصلة سوقهم هاداك